
Paul Kerese tn 29 maaüksuse 

Narva linna munitsipaalomandisse taotlemine ja 
maaüksusele katastriüksuse sihtotstarbe määramine 
Narva Linnavalitsus otsustab:

1. Taotleda Narva Linnavolikogu ees otsuse “Paul Kerese tn 29 maaüksuse Narva linna      

    munitsipaalomandisse taotlemine ja maaüksusele katastriüksuse sihtotstarbe määramine” 
    vastuvõtmist.
2. Volitada Arhitektuuri ja Linnaplaneerimise Ameti peaarhitekti direktori ülesannetes 

    Peeter Tambut nimetatud küsimust ette kandma Narva Linnavolikogus.

     Tarmo Tammiste
                        

     Linnapea                                           Ants Liimets

                                                               Linnasekretär

Paul Kerese tn 29 maaüksuse Narva linna munitsipaalomandisse 
taotlemine ja maaüksusele katastriüksuse sihtotstarbe määramine 
1. Asjaolud ja menetluse käik 
Võttes aluseks „Kerese tn maa-ala (Kreenholmi rist kuni Rahu tn viadukt)” detailplaneeringu, mis on kehtestatud  Narva Linnavolikogu 17.06.2010.a otsusega nr 91, moodustatakse uus maaüksus pindalaga 4928 m2 ja sihtotstarbega transpordimaa. Narva Linnavalitsuse 03.11.2010.a korraldusega nr 1401-k maaüksusele on määratud aadress Narva linn, Paul Kerese tn 29. 
Paul Kerese tn 29 maaüksusel on planeeritud avalikult kasutatav parkla.
Parkimisalade projekteerimine ja ehitamine on planeeritud Narva Linnavolikogu 26.09.2007 määrusega nr 36 (muudetud: 18.12.2007 määrusega nr 43; 15.05.2008 määrusega nr 28; 25.09.2008 määrusega nr 38; 25.09.2009 määrusega nr 27; 27.05.2010 määrusega nr 21; 23.09.2010 määrusega nr 32) kinnitatud Narva linna arengukavas aastaseks 2008- 2015: Strateegiline eesmärk 1.1 „Transpordi infrastruktuur vastab tänapäeva nõuetele“; Tegevussuund 1.1.1 “luua kaasaegne ja mugav ühistranspordi infrastruktuur“. 
Õigusvastaselt Võõrandatud Vara Tagastamise ja Kompenseerimise Narva Linnakomisjoni 16.11.2010.a teatise nr 6.2/-83 kohaselt Paul Kerese tn 29 maaüksus ei haara enda alla maad, mille kohta on esitatud avaldusi maa tagastamise, kompenseerimise ning ostueesõiguse erastamise kohta.

Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 kohalik omavalitsus võtab vastu katastriüksuse sihtotstarbe määramise otsuse.

Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõige 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.

2. Õiguslikud alused
2.1 Kohaliku omavalitsuse korralduse seaduse § 22 lõike 1 punkti 37  kohaselt kuuluvad volikogu ainupädevusse muud seadusega antud küsimused.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi  seaduse paragrahvis 28 nimetatud maa. 

2.3 Maareformi seaduse § 28 lõige 2 kohaselt munitsipaalomandisse võib anda maad, mis on vajalik kohaliku omavalitsusüksuse ülesannete täitmiseks ja arenguks.
2.4 Juhindudes Teeseaduse § 3, Maakatastriseaduse § 18 lõikest 2, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord” ning Narva Linnavolikogu 17.06.2010.a otsusega nr 91 kehtestatud „Kerese tn maa-ala (Kreenholmi rist kuni Rahu tn viadukt)” detailplaneeringust.
3. Otsus
3.1. Taotleda Narva linna munitsipaalomandisse Paul Kerese tn 29 maaüksus (lisa1), ligikaudse 
pindalaga 4 928 m2.       
3.2. Määrata Paul Kerese tn 29 maaüksusele katastriüksuse sihtotstarbeks transpordimaa (007; L).
4. Rakendussätted
4.1 Linnavalitsusel esitada maavanemale punktis 3.1  nimetatud  maa munitsipaliseerimiseks taotlus koos kõigi vajalike lisamaterjalidega.

4.2 Maavanema jaatava vastuse korral moodustada Linnavalitsusel punktis 3.1 nimetatud katastriüksus ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on õigus vaidlustada Tartu Halduskohtu Jõhvi Kohtumajas 30 päeva jooksul alates jõustumisest.
Mihhail Stalnuhhin
Linnavolikogu esimees

